\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**Α΄ Στάδιο**

Το Διοικητικό Συμβούλιο αποφασίζει για την πρόσληψη τακτικού προσωπικού. Προσέχουμε το άτομο που θα προσληφθεί να έχει την ειδικότητα που αναφέρεται στον Εσωτερικό Κανονισμό Λειτουργίας και Κατάστασης Προσωπικού του ΠΟΕΒ μας.

Η απόφαση αυτή του Δ.Σ. είναι πρόταση που υποβάλλεται στην Γενική Συνέλευση.

Η Γενική Συνέλευση θα αποφασίσει αν θα εγκρίνει ή όχι την απόφαση του Διοικητικού Συμβουλίου.

Σε περίπτωση που η Γενική Συνέλευση εγκρίνει, πρέπει να εγγραφούν στον Προϋπολογισμό και οι ανάλογες πιστώσεις για την κάλυψη της μισθοδοσίας του ατόμου που θα προσληφθεί.

Τέλος, η απόφαση της Γενικής Συνέλευσης είναι πρόταση προς τον εποπτεύοντα Δήμο, που για τον δικό σας ΤΟΕΒ είναι ο Δήμος Κισσάμου (νομός Χανίων).

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**Β΄ Στάδιο**

Η πρόταση πηγαίνει στο αρμόδιο Υπουργείο που υπάγεται ο Φορέας (ο ΤΟΕΒ). Για τους ΤΟΕΒ η πρόταση του εποπτεύοντος Φορέα υποβάλλεται στο Υπουργείο Αγροτικής Ανάπτυξης & Τροφίμων.

Αν εγκριθεί από το αρμόδιο αυτό Υπουργείο, τότε η πρόταση πηγαίνει στο Υπουργείο Οικονομικών κι αν εγκριθεί κι από εκεί, πηγαίνει στο Υπουργείο Διοικητικής Μεταρρύθμισης.

Γι’ αυτό λέγεται ότι πρέπει η πρόταση να εγκριθεί από μια Τριμελή Επιτροπή των παραπάνω Υπουργείων.

Αν τελικά η πρόταση εγκριθεί, όπως παραπάνω, τότε η πρόταση πηγαίνει στον ΑΣΕΠ.

Αν εγκριθεί και από τον ΑΣΕΠ, τότε ο εποπτεύων Φορέας βγάζει την προκήρυξη για πρόσληψη της θέσης.

Είναι ξεχωριστή η θέση για κενή οργανική θέση

Και ξεχωριστή για προσωπικό με σύμβαση

Να αναφέρουμε ότι υπάρχει περιορισμός στις προσλήψεις γενικά και ισχύει για κάθε πέντε απολύσεις, μια πρόσληψη με βάση τα μνημόνια

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*